Α4-0097/94

Πρόταση οδηγίας του Συμβουλίου σχετικά με τη διαλειτουργικότητα του ευρωπαϊκού δικτύου τραίνων μεγάλης ταχύτητας (COM(94)0107 - C4-0037/94 - 94/0112(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

Η οδηγία αυτή αποτελεί το πρώτο βήμα στην πορεία για την επίτευξη διαλειτουργικότητας σε ολόκληρο το ευρωπαϊκό σιδηροδρομικό δίκτυο στο πλαίσιο της πραγμάτωσης της ιδέας της Ευρώπης των Πολιτών.

(Τροπολογία 13)

Aιτιολογική σκέψη 1β (νέα)

>Κείμενο μετά την ψηφοφορία στο ΕΚ>

λαμβάνοντας υπόψη την οικονομική σημασία που έχει για τη σιδηροδρομική βιομηχανία η παραγγελία, κατασκευή και εκμετάλλευση σιδηροδρόμων μεγάλης ταχύτητας, θα ήταν σκόπιμο να ληφθούν υπόψη όλα τα συστήματα που έχουν αναπτυχθεί μέχρι σήμερα[semigr ] δηλαδή το γαλλικό ΤGV για την SNCF, το γερμανικό ΙCΕ για την DΒ, το ιταλικό ΕΤR 500 για τους FS και το ισπανικό TALGO[semigr ] καθώς επίσης και οι τρεις άλλοι τύποι υπό εκμετάλλευση, υπό κατασκευή ή υπό παραγγελία που προέρχονται από το γαλλικό ΤGV[semigr ] πρόκειται για το ισπανικό ΑVΕ, το οποίο εκμεταλλεύεται η RENFE, για το EUROSTAR transmanche που κατασκευάζεται για λογαριασμό της SNCF, των ΒR και της SNCB και για το P.B.K.A. που έχει παραγγελθεί για λογαριασμό της SNCF, της SNCB, των NS και της DB[semigr ]

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

Τον Απρίλιο του 1994 η Επιτροπή υπέβαλε πρόταση απόφασης του Ευρωπαϊκού Κοινοβουλίου και του Συμβουλίου σχετικά με τις κατευθυντήριες γραμμές για την ανάπτυξη διευρωπαϊκού δικτύου μεταφορών (COM(94)0106) η οποία περιέχει επίσης τύπους δικτύων για το συμβατικό σιδηροδρομικό δίκτυο. Για το λόγο αυτό η Επιτροπή θα υποβάλει μετά την από την έναρξη ισχύος της παρούσας απόφασης προτάσεις για τη διαλειτουργικότητα του συμβατικού σιδηροδρομικού δικτύου, προκειμένου να διευκολύνει ιδίως τις διασυνοριακές μεταφορές σε περιφερειακό επίπεδο.

(Τροπολογία 3)

Πέμπτη αιτιολογική σκέψη

>Αρχικό κείμενο>

ότι η εκμετάλλευση, υπό εμπορικούς όρους, των τραίνων μεγάλης ταχύτητας και του τροχαίου υλικού[semigr ] ότι από τη συνοχή αυτή εξαρτώνται το επίπεδο επιδόσεων, η ασφάλεια, η ποιότητα των υπηρεσιών και το κόστος τους[semigr ] ότι επί της συνοχής αυτής βασίζεται, κυρίως η διαλειτουργικότητα του ευρωπαϊκού δικτύου τραίνων μεγάλης ταχύτητας[semigr ]

>Κείμενο μετά την ψηφοφορία στο ΕΚ>

ότι η εκμετάλλευση, υπό εμπορικούς όρους, των τραίνων μεγάλης ταχύτητας και του τροχαίου υλικού[semigr ] ότι από τη συνοχή αυτή εξαρτώνται το επίπεδο επιδόσεων, η ασφάλεια, η ποιότητα των υπηρεσιών και το κόστος τους[semigr ] ότι επί της συνοχής αυτής βασίζεται, κυρίως η διαλειτουργικότητα του ευρωπαϊκού δικτύου τραίνων μεγάλης ταχύτητας[semigr ] το δίκτυο τραίνων μεγάλης ταχύτητας έχει βέβαια σχεδιαστεί κατ'εξοχήν για μεταφορές επιβατών. Σταδιακά ωστόσο, θα πρέπει να εξευρεθούν δυνατότητες που θα καταστήσουν δυνατή την ταχεία μεταφορά εμπορευμάτων στις γραμμές του εν λόγω δικτύου.

(Τροπολογία 4)

Αιτιολογική σκέψη 5α (νέα)

>Κείμενο μετά την ψηφοφορία στο ΕΚ>

Λαμβάνοντας επίσης υπόψη ότι θα πρέπει να εξασφαλισθεί η άνετη πρόσβαση των χρηστών στο σύνολο του ευρωπαϊκού δικτύου τραίνων μεγάλης ταχύτητας[semigr ] ότι θα πρέπει συνεπώς να εξασφαλισθεί η διαλειτουργικότητα των συστημάτων εκδόσεως εισιτηρίων, κρατήσεως θέσεων και ενημέρωσης του κοινού του ευρωπαϊκού δικτύου τραίνων μεγάλης ταχύτητας.

(Τροπολογία 5)

Εικοστή πέμπτη αιτιολογική σκέψη

>Αρχικό κείμενο>

ότι η διαλειτουργικότητα του ευρωπαϊκού δικτύου τραίνων μεγάλης ταχύτητας έχει κοινοτική διάσταση[semigr ] ότι τα κράτη μέλη μεμονωμένα δεν είναι σε θέση να λάβουν τα αναγκαία μέτρα που επιτρέπουν να επιτευχθεί η διαλειτουργικότητα αυτή[semigr ] ότι πρέπει, συνεπώς, να αναληφθεί η εν λόγω δράση σε κοινοτικό επίπεδο[semigr ]

>Κείμενο μετά την ψηφοφορία στο ΕΚ>

ότι η διαλειτουργικότητα του ευρωπαϊκού δικτύου τραίνων μεγάλης ταχύτητας δεν έχει μόνο κοινοτική διάσταση αλλά και εξωκοινοτική[semigr ] ότι τα κράτη μέλη μεμονωμένα δεν είναι σε θέση να λάβουν τα αναγκαία μέτρα που επιτρέπουν να επιτευχθεί η διαλειτουργικότητα αυτή[semigr ] ότι πρέπει, συνεπώς, να αναληφθεί η εν λόγω δράση σε κοινοτικό επίπεδο, επιδιώκοντας τη συμμετοχή και άλλων ευρωπαϊκών κρατών και κυρίως της Ελβετίας καθώς και των Χωρών της Κεντρικής και Ανατολικής Ευρώπης[semigr ]

(Τροπολογία 12)

Άρθρο 23α (νέο)

>Κείμενο μετά την ψηφοφορία στο ΕΚ>

Άρθρο 23α

Η Επιτροπή υποβάλλει, ανά διετία, στο Ευρωπαϊκό Κοινοβούλιο και στο Συμβούλιο έκθεση σχετικά με την πρόοδο που έχει σημειωθεί προς την κατεύθυνση της διαλειτουργικότητας του ευρωπαϊκού δικτύου τραίνων μεγάλης ταχύτητας.

(Τροπολογία 7)

Παράρτημα ΙΙΙ, παράγραφος 3.7.1, δεύτερο εδάφιο

>Αρχικό κείμενο>

Οι διαδικασίες και η περιοδικότητα συντήρησης, η επιμόρφωση και η εξειδίκευση του προσωπικού συντήρησης και το σύστημα διασφάλισης ποιότητας, που καθιερώνονται στα κέντρα συντήρησης, των σχετικών φορέων πρέπει να εγγυώνται υψηλό επίπεδο ασφάλειας.

>Κείμενο μετά την ψηφοφορία στο ΕΚ>

Οι διαδικασίες και η περιοδικότητα συντήρησης, η επιμόρφωση και η εξειδίκευση μηχανοδηγών και προσωπικού συντήρησης στα τραίνα μεγάλης ταχύτητας, στηριζόμενες σε ένα συμπεφωνημένο από κοινου πρόγραμμα εκπαίδευσης και μία σειρά παρομοίων διαδικασιών για τις δοκιμαστικές εξετάσεις και την εξειδίκευση, καθώς και το σύστημα διασφάλισης της ποιότητας που καθιερώνονται στα κέντρα συντήρησης των σχετικών φορέων πρέπει να εξασφαλίζουν την ασφάλεια.

(Τροπολογία 8)

Παράρτημα ΙΙΙ, παράγραφος 3.7.3

>Αρχικό κείμενο>

Η σύγκλιση των κανόνων εκμετάλλευσης των δικτύων, καθώς και η εξειδίκευση των μηχανοδηγών, του προσωπικού των αμαξοστοιχιών και του προσωπικού διαχείρισης της κυκλοφορίας, πρέπει να εγγυώνται την αποδοτικότητα της εκμετάλλευσης επί του ευρωπαϊκού δικτύου τραίνων μεγάλης ταχύτητας.

>Κείμενο μετά την ψηφοφορία στο ΕΚ>

Η σύγκλιση των κανόνων εκμετάλλευσης των δικτύων, η εκπαίδευση και η εξειδίκευση των μηχανοδηγών, του προσωπικού των αμαξοστοιχιών και του προσωπικού συντήρησης σχετικά με τα τραίνα μεγάλης ταχύτητας, στηριζόμενες σε ένα συμπεφωνημένο από κοινού πρόγραμμα εκπαίδευσης και μία σειρά παρομοίων διαδικασιών για τις δοκιμαστικές εξετάσεις και την εξειδίκευση, καθώς και η διαχείριση της κυκλοφορίας πρέπει να εξασφαλίζουν την αποδοτικότητα της εκμετάλλευσης επί του ευρωπαϊκού δικτύου τραίνων μεγάλης ταχύτητας.

(Τροπολογία 9)

Παράρτημα VΙΙΙ, παράγραφος 2

>Αρχικό κείμενο>

2. Ο οργανισμός και το προσωπικό που είναι επιφορτισμένο με τον έλεγχο οφείλουν να εκτελούν τις διαδικασίες επαλήθευσης με τη μεγαλύτερη επαγγελματική ακεραιότητα και τη μεγαλύτερη τεχνική επάρκεια και οφείλουν να είναι απαλλαγμένοι από κάθε πίεση και προτροπή, κυρίως οικονομικής φύσεως, που θα ήταν δυνατόν να επηρεάσει την κρίση τους ή τα αποτελέσματα του ελέγχου τους, ιδιαίτερα εάν προέρχονται από πρόσωπα ή ομάδες προσώπων που έχουν συμφέρον από τα αποτελέσματα των επαληθεύσεων.

>Κείμενο μετά την ψηφοφορία στο ΕΚ>

2. Το προσωπικό που είναι επιφορτισμένο με τον έλεγχο οφείλει να εκτελεί τις διαδικασίες επαλήθευσης με τη μεγαλύτερη επαγγελματική ακεραιότητα και τη μεγαλύτερη τεχνική επάρκεια και οφείλει να είναι απαλλαγμένο από κάθε πίεση και προτροπή, κυρίως οικονομικής φύσεως, που θα ήταν δυνατόν να επηρεάσει την κρίση του ή τα αποτελέσματα του ελέγχου του, ιδιαίτερα εάν προέρχονται από πρόσωπα ή ομάδες προσώπων που έχουν συμφέρον από τα αποτελέσματα των επαληθεύσεων.

(Τροπολογία 10)

Παράρτημα VΙΙΙ, παράγραφος 2α (νέα)

>Κείμενο μετά την ψηφοφορία στο ΕΚ>

2α. Τα κράτη μέλη λαμβάνουν τα αναγκαία μέτρα ούτως ώστε να διασφαλίζουν ότι οι κοινοποιημένοι οργανισμοί που ορίζει το παρόν παράρτημα θα απολαύουν ανεξαρτήτου νομικού καθεστώτος όσον αφορά τη διοίκηση, τη διαχείριση, καθώς και τον εσωτερικό διοικητικό, οικονομικό και λογιστικό έλεγχο.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου σχετικά με την πρόταση οδηγίας του Συμβουλίου που αφορά τη διαλειτουργικότητα του ευρωπαϊκού δικτύου τραίνων μεγάλης ταχύτητας (COM(94)0107 - C4-0037/94 - 94/0112(SYN))

(Διαδικασία συνεργασίας : πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(94)0107 - 94/0112(SYN)) ((ΕΕ C 134 της 17.5.1994, σ. 6)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 129Δ, τρίτο εδάφιο της Συνθήκης ΕΚ (C4-0037/94),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και της Επιτροπής Προϋπολογισμών (Α4-0097/94),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παρ. 2 της Συνθήκης ΕΚ[semigr ]

3. καλεί το Συμβούλιο να περιλάβει στην κοινή θέση που θα εκδόσει σύμφωνα με το άρθρο 189 Γ, σημείο α) της Συνθήκης ΕΚ, τις τροποποιήσεις του Σώματος[semigr ]

4. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.